Diari Oficial de la Generalitat Valenciana


Sumari del DOGV 226, del 11-02-1985 (1985/803924)

ORDRE de la Conselleria d'Economia i Hisenda, de 18 de gener de 1985, per la qual s'acorda l'afectació de vuit immobles situats a la provincià d'Alacant, a la Conselleria de Cultura, Educació i Ciència.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   226

Data del DOGV
:   11-02-1985

Secció del DOGV
:   ALTRES DISPOSICIONS

Número del document
:   1985/803924


Data del document
:   18-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 18 de gener de 1985, per la qual s'acorda l'afectació de vuit immobles situats a la província d'Alacant a la Conselleria de Cultura, Educació i Ciència.  
En virtut del Reial Decret 4099/82, de 29 de desembre (BOE 45 de 22 de febrer) foren transferits a la Comunitat Valenciana vuit immobles situats a la província d'Alacant.  
L'Honorable Sr. Conseller de Cultura, Educació i Ciència, ha sol·licitat l'afectació de l'immoble esmentat a la Conselleria citada, segons que disposen els articles 15 1 16 de les normes provisionals per a l'administració, defensa i conservació del Patrimoni de la Generalitat Valenciana. aprovades per Decret 46/83, de 18 d'abril.  
Els immobles esmentats tindran com a finalitat el desenvolupament de les competències pròpies de la Conselleria esmentada.  
En atenció d'aquests motius, i d'acord amb les facultats que tinc atribuïdes per l'article 17 del Decret 46/83, de 18 d'abril (Diari Oficial de la Generalitat Valenciana, núm. 103), pel qual s'aprovaren les normes provisionals per a l'administració, defensa i conservació del Patrimoni de la Generalitat Valenciana,  
ORDENE:  
Article 1.r  
S'afecten a la Conselleria de Cultura, Educació i Ciència els immobles següents:  
-Campament Moraira. Partida la Cometa o Moradix. Teulada-Moraria (Alacant).  
-Zona d'Acampada. "Umbria de los navarros". Partida de Caprala. Petrer (Alacant).  
-Centre d'Animació Sòcio-Cultural. C/. Sagrat Cor, 15. Crevillent (Alacant).  
-Centre d'Animació Sòcio-Cultural. Av. José Antonio, 20. Onil (Alacant).  
-Centre d'Animació Sòcio-Cultural. C/. Esplanada, 9. Petrer (Alacant).  
-Taller d'Artesania. C/. Major, 129 (abans plaça de l'Església, 9) de Monòver (Alacant).  
-Centre d'Animació Sòcio-Cultural. C/. Ronda Amor s/n. Sant Isidre d'Albatera (Alacant).  
-Centre d'Animació Sòcio-Cultural. Partida Beniassent. Cocentaina (Alacant).  
Els béns referits queden integrats en el domini públic de la Generalitat Valenciana, i correspondrà a la Conselleria de Cultura, Educació i Ciència l'exercici de les competències demanials sobre aquest, inclosa l'administració i conservació.  
Article 2.n  
Que la Conselleria de Cultura, Educació i Ciència designe un representant perquè concòrrega amb el representant nomenat pel Tresorer General, a l'acte d'afectació que tindrà lloc el dia 15 de febrer de 1985, en la Conselleria d'Economia i Hisenda.  
València, 18 de gener de 1985.  
El Conseller d'Economia i Hisenda,  
ANTONI BIRLANGA I CASANOVA